Lars Løkke Rasmussen (V), 2002-01-15:
Den sag, som gemmer sig bag beslutningsforslaget her, har allerede været diskuteret på de relativt få møder, der har været i Folketinget efter folketingsvalget, på foranledning af fru Tove Videbæk ved et spørgsmål i Folketingets spørgetid.
Ved den lejlighed tilkendegav jeg også, at det er regeringens grundlæggende synspunkt, at et ordentligt velfærdssamfund måles på, hvordan det behandler sine mest udsatte grupper.
Derfor er det også regeringens opfattelse, at et velfærdssamfund, som ikke har ordentlige tilbud til sine døende, ikke er et rigtigt velfærdssamfund.
Derfor er vi også meget optaget af at skabe et godt tilbud på det palliative område, et godt tilbud, der dækker hele landet, så døende i hele landet kommer til at opleve en
på én og samme tid sammenhængende og kvalificeret pleje og behandling i trygge rammer og vel at mærke, når behovet er der.
For at nå det mål er der ingen tvivl om, at viften af hospicetilbud skal udbygges.
Den anbefalede en bred, tværfaglig og tværsektoriel indsats på området.
Den anbefalede også, at den palliative indsats blev organiseret i en specialiseret palliativ enhed i alle amter og HS med ambulatoriefunktion i palliative team, palliative senge og en hospicefunktion, og at fremtidig etablering af nye selvejende hospicer kan ske i samarbejde med et eller flere amter under en overordnet amtslig ledelse.
Det blev også anbefalet, at der sker et kompetenceløft gennem uddannelse, efteruddannelse af plejepersonale og læger.
Samtidig pegede man på behovet for opsamling af viden, evaluering, forskning og uddannelse inden for det palliative område.
Kort sagt en bred indsats for at skabe et bedre tilbud til de døende i det danske velfærdssamfund.
Det er anbefalinger, som regeringen fuldt ud kan tilslutte sig.
Der er ingen tvivl om, at hvis man skal følge op på de prioriteringer, så kræver det en målrettet, klar opprioritering af det palliative område, herunder etablering af hospicefunktkioner i amterne, og det kræver, at der tilvejebringes den fornødne økonomi.
Ved de seneste økonomiforhandlinger tilsluttede amterne sig dette synspunkt, og i den aftale, der blev indgået mellem den daværende regering og Amtsrådsforeningen, blev der faktisk også afsat 150 mio. kr. årlig fra indeværende år og fremover til at skabe bedre tilbud til døende og til den ældre medicinske patient.
Jeg vil gerne sige, at det er min og regeringens intention at følge meget præcist og løbende op på implementeringen af det, der blev aftalt sidste år.
Vi har en klar forventning om, at amterne anvender de afsatte midler til at forbedre de palliative tilbud, som rapporten anbefaler, herunder at der meget hurtigt etableres flere egentlige hospicer rundt i landet.
Det vil vi følge med i, og det vil vi holde amterne ansvarlige på, hvis det skulle blive nødvendigt.
Hvis man kaster blikket hurtigt hen over det amtskommunale landskab, vil man da også se, at der faktisk er
en del initiativer i gang og flere er på vej.
Senest har Fyns Amt besluttet, sådan har jeg forstået det, at etablere et hospice i 2003, og jeg har også forstået, at Frederiksborg Amt har fremlagt tilsvarende tanker.
Jeg er også bekendt med, at flere private initiativtagere står parat til at indgå aftaler med amterne om nye selvejende hospicer.
Amterne kan også etablere hospicefunktioner på deres sygehuse eller i samarbejde med kommunerne, f. eks. er der visse steder specialiseret palliative sygehusafdelinger, og flere steder er der team på området.
I Nordjyllands Amt samarbejder man med det selvejende hospice KamillianerGaarden.
Det er min og regeringens agt at følge op på det her område i forbindelse med de forestående økonomiforhandlinger med amterne.
På det her område som på andre centrale velfærdskerneområder vil denne regering være kendetegnet ved ikke at være synderlig langmodig i forhold til de danske amter, og derfor vil vi også være parate med lovgivningsinitiativer, hvis amterne ikke indfrier de aftaler, der er indgået.
om, at der i indeværende samling tages et lovgivningsinitiativ, så det ved lov sikres, at der kommer et hospice i hvert amt. Regeringen kan således ikke støtte det foreliggende beslutningsforslag i den udformning, det har
, endskønt vi sådan set til fulde deler motiverne, sådan som jeg må forstå forslaget, nemlig ideen om, at vi får en meget mere positiv udvikling på området.